text: Satte et kryds og vandt 250.000 kroner
  04 december 2013 kl. 18.15
  I dag skulle vinderen af 250.000 kroner findes i konkurrencen Stem og Vind, en ide som Ugeavisen Esbjerg fandt på.
  Én vinder var udtrukket i hver af de fem regioner og blandt dem skulle vinderen i dag findes på Christiansborg.
  Det var Folketingets formand Mogens Lykketoft der trak lod, og vinderen var fra TV SYD?s sendeområde. Det var dog ikke hende, der repræsenterede Region Syddanmark, nemlig Lis Philipsen fra Billund. Derimod blev vinderen Julie Fjældstad, der bor i Odder, men er født og opvokset i Esbjerg.
  Målet, med at give 250.000 kroner til en der stemte, var, at højne stemmeprocenten. Det lykkedes. Cirka 300.000 flere danskere stemte ved valget i år i forhold til i 2009.
  